Fotbal – ONSȘ. LPS Suceava s-a calificat la etapa zonală
LPS Suceava s-a calificat la etapa zonală a Olimpiadei Naționale a Sportului Şcolar cu echipa de fotbal – liceu. Formația antrenată de Andrei Ițco și Gabriel Şuleru a câștigat faza județeană a competiției cu trei victorii: 7-1 cu Liceul Tehnologic "Ştefan cel Mare" Cajvana și 8-0 cu Colegiul Național "Mihai Eminescu" Suceava, în grupe, și 2-1 cu Colegiul Național Militar "Ştefan cel Mare" Câmpulung Moldovenesc, în finală.
LPS Suceava a miza la faza județeană pe următorul lot de jucători: Bogdan Bujoreanu, Mario Bai, Denis Teleașcă, Flavian Cozma, Denis Țurcanu, Sebastian Gireadă, Andrei Sofian, Adrian Lucian, Andrei Buceac, Daniel Daneliuc, Gabriel Crițan și Luca Dănilă.
Turneul zonal va avea loc pe data de 19 aprilie, la Suceava.